b'\n_START_ARTICLE_\nPlanetna faza\n_START_PARAGRAPH_\nPlanetna faza je pojem, ki se uporablja za opis velikosti osvetljenega dela planeta, kot ga vidi opazovalec. Podobno kot vidimo pri Luni lunine faze, lahko tudi pri planetih vidimo razli\xc4\x8dno velike dele povr\xc5\xa1ine , ki je osvetljena. Planetne faze so odvisne od medsebojne lege Sonca (vira svetlobe), Zemlje in opazovalca._NEWLINE__NEWLINE_Planetne faze, ki jih lahko vidimo s povr\xc5\xa1ine Zemlje, se razlikujejo za spodnje in zgornje planete. Pri spodnjih planetih vidimo vse faze (podobno kot pri Luni) od popolnoma neosvetljene poloble (mlaj pri Luni) do poloble, ki je v celoti osvetljena (polna Luna). Zgornji planeti nikoli ne ka\xc5\xbeejo proti Zemlji poloble, ki bi bila v celoti osvetljena._NEWLINE__NEWLINE_Primer: Mars v kvadraturi nam ka\xc5\xbee samo 87\xc2\xa0% osvetljene povr\xc5\xa1ine. Bolj oddaljeni planeti nam vedno ka\xc5\xbeejo \xc5\xa1e manj\xc5\xa1e dele osvetljene povr\xc5\xa1ine.'